Krugersdorp-afspraakmoorde: Ma, seun gevonnisMarinda Steyn kort voordat sy gevonnis is. Foto: Lindi Masinga/ANA ŉ Ma en haar seun is Woensdag die hooggeregshof in Johannesburg gevonnis nadat hulle skuld erken het vir hul aandeel in die vier jaar lange moordtog waartydens 11 mense vermoor is. Marinda Steyn (51) en haar seun, Le Roux Steyn (22), is skuldig bevind aan 11 aanklagte van moord, roof en rampokkery. Marinda is tot 11 lewenslange vonnisse en ŉ bykomende 115 jaar tronkstraf gevonnis, terwyl Le Roux tot effektief 25 jaar tronkstraf gevonnis is. Gerrit Roberts, die staatsaanklaer, het die hof vroeër gevra of die verhoor teen Marinda en Le Roux geskei kan word van dié van die res van hul medebeskuldigdes. Le Roux het ŉ pleitooreenkoms met die staat aangegaan wat in die hof voorgelees is. Regter Ratha Mokgoatlheng het Steyn gevra of hy die inhoud van die pleitooreenkoms verstaan en of hy daarmee saamstem. Kort daarna is Marinda ook gevonnis in terme van haar pleitooreenkoms met die staat. Sy het aan regter Colin Lamont skuld op al die aanklagte teen haar erken. Lamont het haar gevra of sy voel haar vonnis is gepas. “ŉ Mens maak ŉ keuse en ŉ mens moet die gevolge daarvan dra,” het Marinda geantwoord. Le Roux en Marcel tydens ‘n vorige hofverskyning (Oktober 2016). Foto: Landi Slatter Le Roux en Marinda is aangekla saam met Marinda se dogter, Marcel (20), Zak Valentine (33), John Barnard (42) en Cecilia Steyn (37). (Cecilia is nie familie van Marinda, Le Roux en Marcel nie.) Barnard is reeds in 2016 tot 20 jaar tronkstraf gevonnis nadat hy skuld erken het en ingestem het om teen die ander beskuldigdes te getuig. Cecilia, Marcel en Zak het nie pleitooreenkomste met die staat aangegaan nie en sal verhoor word. Hulle sal op 8 Oktober weer in die hof verskyn. Carte Blanche het berig die groep was voorheen deel van ŉ sataniese kultus voordat hulle by ŉ Christen-groep aangesluit het om hul lewens te verander. Nadat Cecilia ŉ uitval met die Christen-groep se leier gehad het, het die moordtog begin. Die 11 moorde waarvan die groep aangekla word, is die volgende: